**LĪDZFINANSĒJUMA LĪGUMS**

Rīgā

Datums skatāms laika zīmogā Nr.

**Latvijas Investīciju un attīstības aģentūra** (turpmāk - Aģentūra), kura darbojas atbilstoši Ministru kabineta 2012. gada 11. decembra noteikumiem Nr. 857 „Latvijas Investīciju un attīstības aģentūras nolikums”, tās direktora vietnieces eksporta jautājumos Ivetas Strupkājas personā, no vienas puses, un

**SIA ­­­­­­­­­­­­­­­­­­­\_\_\_\_\_\_\_\_\_\_\_**, kas ierakstīts Latvijas Republikas Uzņēmumu reģistra Komercreģistrā ar vienoto reģistrācijas numuru \_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_ (turpmāk – Līdzfinansējuma saņēmējs), kura vārdā, pamatojoties uz \_\_\_\_\_\_\_\_\_\_, rīkojas tā *\_\_\_amats\_ \_\_vārds uzvārds*\_\_, no otras puses, abi kopā turpmāk – Puses,

ievērojot Filmu likuma, Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, (turpmāk – Komisijas Regula Nr. 651/2014), Ministru kabineta 2022. gada 15. marta noteikumos Nr. 173 “Kārtība, kādā ārvalstu filmu uzņemšanai Latvijā tiek piešķirts valsts budžeta līdzfinansējums” (turpmāk – MK noteikumi Nr. 173) noteiktos nosacījumus un, pamatojoties uz 2024. gada \_\_. \_\_\_\_\_ Ministru kabineta rīkojumu Nr. \_\_\_\_,

ievērojot Filmu likuma, Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, (turpmāk – Komisijas Regula Nr. 651/2014), Ministru kabineta 2022. gada 15. marta noteikumos Nr. 173 “Kārtība, kādā ārvalstu filmu uzņemšanai Latvijā tiek piešķirts valsts budžeta līdzfinansējums” (turpmāk – MK noteikumi Nr. 173) noteiktos nosacījumus un, pamatojoties uz 2024. gada \_\_\_. \_\_\_\_\_ Ministru kabineta rīkojumu Nr. \_\_\_\_ , kā arī ievērojot to, ka Aģentūra ar 2024. gada \_\_. \_\_\_\_\_\_ Lēmumu Nr. \_\_\_\_\_\_ “*Par līdzfinansējuma piešķiršanu un līguma noslēgšanu*” nolēma piešķirt Līdzfinansējuma saņēmējam līdzfinansējumu daļā par 2024. gadu un Līdzfinansējuma saņēmēja iesniegumu daļā par līdzfinansējumu 2025. gadam iekļaut projektu iesniegumu rezerves sarakstā

noslēdz šo līdzfinansējuma līgumu (turpmāk – Līgums) par Līdzfinansējuma saņēmēja konkursa ietvaros iesniegtās ārvalstu filmas **\_\_\_\_\_\_\_\_ (turpmāk – Filma) uzņemšanas Latvijā**(turpmāk – Projekts) piešķirtā Līdzfinansējuma saņemšanas noteikumiem un kārtību, paredzot:

1. **LĪGUMA PRIEKŠMETS**
   1. Līguma mērķis ir piesaistīt ārvalstu finansējumu Latvijas filmu nozarei un citām nozarēm, atbalstot Līdzfinansējuma saņēmēja un ārvalstu **filmu producenta \_\_\_\_\_\_\_\_\_\_\_**, reģistrācijas numurs \_\_\_\_\_\_\_\_ (turpmāk – Filmas producents) producētās Filmas uzņemšanu daļēji vai pilnībā Latvijā, ko organizē Līdzfinansējuma saņēmējs.
   2. Aģentūra apņemas izmaksāt Līdzfinansējuma saņēmējam valsts budžeta līdzfinansējumu gadījumā, ja Projekts īstenots atbilstoši Līguma nosacījumiem un normatīvo aktu prasībām.
   3. **Līdzfinansējuma apmērs, ko Līguma izpildes gadījumā Aģentūra izmaksā Līdzfinansējuma saņēmējam ir** **līdz 20% no Līdzfinansējuma saņēmēja faktiski veiktajām Projekta izmaksām (izdevumu kopsummas)**, kuras Aģentūra pēc pārbaudes ir atzinusi par attiecināmām saskaņā ar Līgumu un MK noteikumiem Nr.173;
   4. Projektam piešķirtais līdzfinansējuma apmērs ir **\_\_\_\_\_\_\_\_, \_\_ EUR (\_\_\_\_\_\_*euro* un \_\_ centi)**, kas ir izmantojams ievērojot, ka:

1.4.1. maksimālais līdzfinansējuma apmērs **2024. gadā ir \_\_\_\_\_ EUR ( \_\_\_\_\_ *euro* un centi**) apmērā, ievērojot Līguma 1.3. punktā noteikto. 2024.gada līdzfinansējuma apmērā tiek iekļautas izmaksas par periodu no pieteikuma iesniegšanas dienas līdz **2024. gada 15. novembrim**;

*1.4.2.* maksimālais līdzfinansējuma apmērs **2025. gadā** ir **\_\_\_\_\_ EUR** (\_\_\_\_\_\_ *euro* un 00 centi), ievērojot Līguma 1.3. punktā noteikto. 2025. gada līdzfinansējuma apmērā tiek iekļautas izmaksas par periodu no **2024. gada 16. novembra** līdz **2025. gada 15. novembrim.**

*1.4.2.* līdzfinansējums **2025.gadam \_\_\_\_\_EUR ( \_\_\_\_\_\_ *euro* un 00 centi**) apmērā tiks izmaksāts pēc tā apstiprināšanas Ministru kabinetā, ievērojot Līguma 1.3. punktā noteikto. 2025. gada Līdzfinansējuma apmērā tiek iekļautas izmaksas par periodu no **2024. gada 16. novembra** līdz **2025. gada 15. novembrim.**

* 1. Projekta īstenošanas termiņš – no Projekta iesnieguma iesniegšanas dienas **līdz 2025. gada 15. novembrim**, kas ir galējais Maksājuma pieprasījuma iesniegšanas termiņš par 2025. gada attiecināmajām izmaksām par periodu no 2024. gada 16. novembra līdz 2025. gada 15. novembrim. Maksājuma pieprasījuma iesniegšanas termiņš par 2024. gadu ir **2024. gada 15**. **novembris**.
  2. Līdzfinansējuma saņēmējs apņemas īstenot Projektu saskaņā ar konkursā iesniegto Līdzfinansējuma saņēmēja Projekta Iesniegumu, tai skaitā attiecināmo izmaksu tāmi (turpmāk – Tāme) un Projekta īstenošanas kalendāro grafiku.
  3. Iepriekš ar Aģentūru nesaskaņotas izmaiņas Projekta Tāmē ir pieļaujamas, ja netiek pārsniegts Līguma 1.4. punktā noteiktais maksimālais iespējamais līdzfinansējuma apmērs.

1. **ATTIECINĀMĀS UN NEATTIECINĀMĀS IZMAKSAS** 
   1. Par attiecināmajām (līdzfinansējamām) tiek noteiktas izmaksas, kuras norādītas Tāmē un kuras atbilst šādiem kritērijiem:
      1. ir veiktas laika posmā pēc Projekta iesnieguma iesniegšanas dienas Aģentūrā līdz Līguma 1.5. punktā noteiktajam Projekta īstenošanas termiņam;
      2. ir izlietotas Latvijā;
      3. ir tieši un nepastarpināti saistītas ar Filmas uzņemšanas procesu saskaņā ar Latvijā veicamo uzņemšanas darbu kalendāro plānu;
      4. ir tieši saistītas ar šādām vajadzībām:
         1. Filmas uzņemšanas nodrošināšanai nepieciešamā administratīvā un profesionālā personāla izmaksas;
         2. Filmas uzņemšanas nodrošināšanai nepieciešamā tehnikas īre un pakalpojumi;
         3. transporta pakalpojumi un degviela;
         4. ar Filmas uzņemšanu saistīti celtniecības pakalpojumi;
         5. viesnīcu un citi ar izmitināšanu saistīti pakalpojumi;
         6. ēdināšanas pakalpojumi;
         7. apsardzes pakalpojumi;
         8. telekomunikāciju pakalpojumi;
         9. komunālo un sabiedrisko dienestu pakalpojumi;
         10. tādu preču un materiālu iegāde, kuri nepieciešami filmas uzņemšanas procesā;
         11. skaņas apstrādes, vizuālie (tēlu, animācijas un specefektu veidošana, scenogrāfija), muzikālie un citi ar Filmas uzņemšanu tieši saistīti mākslinieciskie un tehnoloģiskie pakalpojumi;
         12. Filmas uzņemšanai nepieciešamā kustamā un nekustamā īpašuma nomas vai īres izmaksas;
         13. administratīvie pakalpojumi – juridiskie, grāmatvedības un tulkošanas pakalpojumi, personāla atlase, izņemot Līguma 3.1.2. punktā minētās izmaksas par zvērināta revidenta vai zvērinātu revidentu komercsabiedrības pakalpojumiem;
         14. honorāri aktieriem un masu skatu dalībniekiem, kuri piedalījušies Filmas veidošanā un kuru dzīvesvieta deklarēta Latvijā;
         15. projekta iesniedzēja (producēšanas) maksa, bet ne vairāk kā 7 % apmērā no Latvijā attiecināmā finansējuma izlietojuma.
   2. Pakalpojumu sniedzējiem, kas sniedz ar Līguma 2.1. punktā un tā apakšpunktos minētajām izmaksām saistītos pakalpojumus, jābūt reģistrētiem Latvijā un komercdarbība attiecīgās Filmas projekta ietvaros jāveic Latvijas teritorijā. Izmaksām jābūt veiktām nepastarpināti pakalpojumu sniedzējiem, ar to saprotot, ka **starpniecības pakalpojumi nav attiecināmi.**
   3. Par neattiecināmajām izmaksām tiek noteiktas izmaksas, kuras:
      1. neatbilst Līguma 2.1., 2.2. punktā minētajām prasībām;
      2. atbilst Komisijas Regulas Nr. 651 54. panta 9. punktam, t.i., ja atbalsts paredzēts vienīgi konkrētām producēšanas darbībām vai atsevišķiem producēšanas procesa ķēdes posmiem vai atbalsts paredzēts filmu studiju infrastruktūrai;
      3. nav noteiktas Līgumā un Tāmē vai nav nepieciešamas Filmas uzņemšanas īstenošanai;
      4. veiktas, pārkāpjot normatīvo aktu prasības, tai skaitā attiecībā uz skaidras naudas darījumiem; nav atbilstoši uzskaitītas grāmatvedības reģistros, nav identificējamas un pierādāmas, kā arī, ja Līdzfinansējuma saņēmējs nevar tās apliecināt ar Līguma 3.1. punktā minētajiem un Aģentūras pieprasītajiem dokumentiem;
      5. veiktas, neievērojot Līguma 1.3. un 1.7. punktā noteikto, t.i., izmaiņas līdzfinansējuma apmērā Projekta Tāmē pārsniedz 20% no izmaksām, vai pārsniedz Līguma 1.4. punktā noteikto maksimāli iespējamo līdzfinansējuma apmēru.

2.4. Par neattiecināmām izmaksām var tikt noteiktas izmaksas, kas pārskaitītas **ar Līdzfinansējuma saņēmēju saistītām personām likuma “Par nodokļiem un nodevām” izpratnē.**

1. **LĪDZFINANSĒJUMA IZMAKSĀŠANA**
   1. Līdzfinansējumu Aģentūra izmaksā vienā vai divās daļās. Divās daļās Līdzfinansējums tiek izmaksāts gadījumā, ja Filmas uzņemšana ilgst ilgāk kā vienu kalendāro gadu un, ja tas ir paredzēts Projekta iesniegumā. Maksājuma pieprasījumu līdzfinansējuma izmaksai par 2024. gada attiecināmajām izmaksām Līdzfinansējuma saņēmējs iesniedz Aģentūrā triju mēnešu laikā pēc filmas filmēšanas beigām Latvijā, bet ne vēlāk kā līdz 2024. gada 15. novembrim. Savukārt otro maksājuma pieprasījumu līdzfinansējuma izmaksai par 2025. gada attiecināmajām izmaksām Līdzfinansējuma saņēmējs iesniedz Aģentūrā triju mēnešu laikā pēc filmas filmēšanas beigām Latvijā, bet ne vēlāk kā līdz 2025. gada 15. novembrim. Maksājuma pieprasījumu Līdzfinansējuma saņēmējs iesniedz Aģentūrā, pievienojot šādus dokumentus:
      1. Maksājuma pieprasījumu par Projekta īstenošanas izmaksām Latvijā**, kas sagatavojams izmantojot Aģentūras tīmekļvietnē pieejamo veidlapu *Excel* formātā**. Maksājuma pieprasījuma veidlapā atbilstoši Līgumam un Tāmei norāda Līdzfinansējuma saņēmēja Latvijā veiktos maksājumus, to saņēmējus (nosaukumus un reģistrācijas numurus), maksājumu pamatojumus, summas (*euro*, bez PVN) un datumus;
      2. **zvērināta revidenta vai zvērinātu revidentu komercsabiedrības atzinums par filmas projekta īstenošanas gaitā veiktajiem maksājumiem Latvijā**, apstiprinot Maksājuma pieprasījuma par Projekta īstenošanas izmaksām Latvijā atbilstību MK noteikumu Nr.173 un Līguma nosacījumiem, tai skaitā Līgumā noteiktajiem termiņiem, Līguma 2.nodaļā noteiktajam un Tāmei, un citiem darījumu un izmaksu pamatojošiem dokumentiem**.** Atzinumam cita starpā jāsatur atsauce uz filmas izmaksu atbilstību Līguma 1.3. apakšpunktā noteiktā līdzfinansējuma apmēra un 2.nodaļā noteikto attiecināmo izmaksu pozīciju pārbaudi un atbilstību, t.sk. jāapliecina, ka:

* izmaksas veiktas nepastarpināti pakalpojumu sniedzējiem, ar to saprotot, ka starpniecības pakalpojumi nav attiecināmi;
* izmaksās nav iekļauts Pievienotās vērtības nodoklis;
* Līdzfinansējuma saņēmējs atbalstāmo darbību ietvaros nav veicis darījumus ar saistītajām personām un darījumos nav konstatējamas krāpšanas pazīmes likuma “Par nodokļiem un nodevām” izpratnē;

Zvērināta revidenta vai revidentu komercsabiedrības ziņojumam jābūt parakstītam ar drošu elektronisko parakstu un attiecīgi apliecinātam kopā ar atskaiti par projekta īstenošanas izmaksām Latvijā;

* + 1. **detalizētu ziņojumu par Projekta īstenošanas gaitu un rezultātiem**, tai skaitā norādot detalizētu Filmas veidotāju (*crew list*) un aktieru komandu *(cast*);
    2. **bankas konta izrakstu apliecinātas kopijas**, kas apliecina, ka Filmas producents ir ieskaitījis Projekta īstenošanas laikā Latvijā izlietoto ārvalsts finansējumu Līdzfinansējuma saņēmēja kontā;
    3. **informāciju par Līdzfinansējuma saņēmēja un Filmas producenta sadarbības noteikumiem** attiecībā uz Projekta finansēšanas modeli, tai skaitā, Aģentūras izmaksātā līdzfinansējuma izlietojumu;
    4. **5 (piecus) attēlus elektroniskā formātā JEPG/300 DPI**, kas attēlo Filmas uzņemšanu Latvijā (darba momentus). Līdzfinansējuma saņēmējs ir atbildīgs par Aģentūrai nodoto autordarbu izmantošanas tiesību saņemšanu no darba autora. Gadījumā, ja autors vai cita trešā persona izvirza Aģentūrai pretenzijas par Līdzfinansējuma saņēmēja nodoto autordarbu izmantošanu, Līdzfinansējuma saņēmējs uzņemas risināt šādas pretenzijas;
    5. **atlasīts Latvijā uzfilmētais Filmas materiāls MP4 formātā** vai norāde uz materiāla atrašanās vietu interneta vidē (ar lejupielādes funkcionalitāti);
    6. **Līgumus ar Projekta iesniegumā norādītajiem Latvijas speciālistiem,** kuriem izvērtējot Projektu atbilstoši MK noteikumos Nr. 173 noteiktajiem projekta iesnieguma kvalitātes vērtēšanas kritērijiem, tika piešķirti punkti;
    7. detalizētu un dokumentāli pierādāmu **uzskaitījumu par projekta īstenošanas rezultātā nomaksāto pievienotās vērtības nodokļa apmēru** Latvijas valsts budžetā.
  1. Maksājuma pieprasījumu vai Aģentūras pieprasīto papildu informāciju Līdzfinansējuma saņēmējs iesniedz Aģentūrā izmantojot valsts platformu biznesa attīstībai [*www.business.gov.lv*](http://www.business.gov.lv) (turpmāk – Informācijas sistēma). Gadījumā, ja Informācijas sistēma nedarbojas, tad ir pieļaujams Maksājuma pieprasījumu vai tā izvērtēšanai nepieciešamo papildu informāciju iesniegt Aģentūrā, to nosūtot uz e-pastu [pasts@liaa.gov.lv](mailto:pasts@liaa.gov.lv) parakstītu ar drošu elektronisko parakstu vai iesniedzot eAdresē.
  2. Aģentūra mēneša laikā pēc Līguma 3.1.punktā minēto dokumentu saņemšanas izvērtē tos un pārbauda, vai Maksājuma pieprasījumā norādītās izmaksas atbilst Līgumam un MK noteikumiem Nr.173.
  3. Nepieciešamības gadījumā Aģentūrai ir tiesības pieprasīt un saņemt papildu informāciju un izdevumus apliecinošus dokumentus par Projekta īstenošanu, tai skaitā, kas ir saistīti ar Maksājuma pieprasījumā iekļauto pakalpojumu attiecināmo izdevumu un atalgojuma izdevumu pozīcijām. Ja Maksājuma pieprasījuma izvērtēšanai no Līdzfinansējuma saņēmēja tiek pieprasīta papildu informācija, tad Maksājuma pieprasījuma izvērtēšanas termiņš tiek pagarināts par papildu informācijas saņemšanas un izvērtēšanas laiku. Līdzfinansējuma saņēmējs nepieciešamo informāciju Aģentūrai iesniedz 10 darba dienu laikā pēc pieprasījuma nosūtīšanas.
  4. Pēc Līguma 3.3.punktā minētās pārbaudes veikšanas Aģentūra pieņem lēmumu par līdzfinansējuma izmaksu, nosakot Līdzfinansējuma saņēmējam izmaksājamo līdzfinansējuma apmēru, vai par atteikumu izmaksāt līdzfinansējumu.
  5. Līdzfinansējuma saņēmējam piešķiramo līdzfinansējuma daļu nosaka, pamatojoties uz Līguma 3.1. punktā iesniegtajiem dokumentiem, ņemot vērā, ka līdzfinansējums ir līdz 20% (divdesmit procentiem) no Līdzfinansējuma saņēmēja faktiski veiktajām Projekta izmaksām, kuras Aģentūra pēc pārbaudes ir atzinusi par attiecināmām saskaņā ar Līgumu un MK noteikumiem Nr.173. Piešķiramā līdzfinansējuma apmērs nevar pārsniegt Līguma 1.4. punktā norādīto maksimālo iespējamo līdzfinansējuma apmēru.
  6. Aģentūra pieņem lēmumu par atteikumu izmaksāt līdzfinansējumu vai tā daļu:
     1. ja, pamatojoties uz Līdzfinansējuma saņēmēja iesniegtajiem dokumentiem un Aģentūras veikto pārbaudi, konstatēts, ka Līdzfinansējuma saņēmējs, īstenojot Projektu izlietojis mazāk finanšu līdzekļu nekā Līguma 1.4. punktā norādīts;
     2. ja Līdzfinansējuma saņēmējs nevar pierādīt veiktos maksājumus;
     3. Līguma 2.3., 2.4. punktā minētajos gadījumos;
     4. ja līdzfinansējuma saņēmējs nav iesniedzis pārskatu, kas apliecina faktisko pievienotās vērtības nodokļa summas samaksu vai, **ja faktiski samaksātā pievienotās vērtības nodokļa summa no attiecināmo izmaksu kopsummas nesasniedz vismaz to apmēru %, kuru līdzfinansējuma saņēmējs, iesniedzot pieteikumu, tika norādījis pārskatā par plānoto pievienotās vērtības nodokļa samaksu, atbilstoši MK noteikumu Nr. 173 21.21.apakšpunktam**.
  7. Gadījumā, ja Aģentūra, izvērtējot Līdzfinansējuma saņēmēja Maksājuma pieprasījumu, vai pēc Filmas pabeigšanas konstatē, ka Filmā nav piedalījušies Līdzfinansējuma saņēmēja konkursā iesniegtajā Projektā norādītie Latvijas speciālisti vai to vietā nav piedalījušies līdzvērtīgi speciālisti (režisors, pirmā plāna lomas tēlotājs, scenārija autors, galvenais operators, galvenais mākslinieks, mūzikas autors u.c. saskaņā ar MK noteikumu Nr.173 2.pielikumu) kā rezultātā samazinās Projekta vērtēšanas rezultātā iegūtais punktu skaits, **Aģentūrai ir tiesības samazināt Līdzfinansējuma saņēmējam izmaksājamo līdzfinansējuma apmēru vai atprasīt atmaksāt jau izmaksāto līdzfinansējuma daļu līdz 50% no izmaksājamā vai izmaksātā līdzfinansējuma apmēra.**
  8. Līdzfinansējumu atbilstoši Aģentūras lēmumā norādītajam apmēram pārskaita uz Līdzfinansējuma saņēmēja Maksājuma pieprasījumā norādīto bankas kontu septiņu darba dienu laikā pēc attiecīgā lēmuma pieņemšanas.
  9. Līdzfinansējuma izmaksāšanas gadījumā Līdzfinansējuma saņēmējs apņemas nodrošināt, ka Filmas titros, kā arī visos Filmas reklāmas un publicitātes materiālos tiek norādīts Aģentūras logo un norāde par Aģentūras finansiālo atbalstu līdzfinansējuma programmas ārvalstu filmu uzņemšanai Latvijā ietvaros (*Support Programme for International Film Productions*).

1. **NEATBILSTOŠI VEIKTO IZDEVUMU ATMAKSA**

4.1. Par neatbilstoši veiktiem izdevumiem uzskata izdevumus, kuri radušies Līdzfinansējuma saņēmēja darbības vai bezdarbības dēļ, pārkāpjot Līguma, ar LIAA direktora vietnieces eksporta jautājumos 2024. gada 6. jūnija rīkojumu Nr. 1.1-2/2024/26 apstiprinātā nolikuma “Valsts budžeta līdzfinansējuma konkurss ārvalstu filmu uzņemšanai Latvijā”, Latvijas Republikas vai Eiropas Savienības tiesību aktu prasības, tajā skaitā:

4.1.1. nav iesniegti izdevumus pamatojošie dokumenti vai iesniegtie dokumenti nav pietiekami, lai apliecinātu attiecināmo izmaksu rašanos;

4.1.2. līdzekļu izlietojums nav samērīgs, ekonomiski pamatots vai neatbilst pareizas finanšu vadības principiem;

4.1.3. konstatēti Līguma 2.3., 2.4. punktā minētie gadījumi;

4.1.4. Līdzfinansējuma saņēmējs Līguma darbības laikā ir maldinājis Aģentūru, sniedzot nepatiesu informāciju, un nav lietderīgi un samērīgi vienpusēji izbeigt Līgumu atbilstoši Līguma 8.3. punktam.

4.2. Ja Aģentūra Projekta ietvaros ir konstatējusi neatbilstoši veiktus izdevumus, tā:

4.2.1. pieņem lēmumu par neatbilstoši veikto izdevumu kopā ar procentiem atgūšanu atbilstoši Komercdarbības atbalsta kontroles likuma IV vai V nodaļas nosacījumiem un triju darba dienu laikā pēc lēmuma pieņemšanas to nosūta Līdzfinansējuma saņēmējam;

4.2.2. neatbilstoši veiktos izdevumus kopā ar procentiem atgūst tiesvedības ceļā, ja Līdzfinansējuma saņēmējs viena mēneša laikā pēc attiecīga Aģentūras pieprasījuma saņemšanas neatmaksā Aģentūrai neatbilstoši veiktos izdevumus vai nav rakstiski vienojies ar Aģentūru par neatbilstoši veikto izdevumu atmaksas grafiku.

4.3. Ja Aģentūra pieņēmusi Līguma 4.2.1. apakšpunktā noteikto lēmumu, par neatbilstoši veikto izdevumu atmaksas dienu uzskata dienu, kad neatbilstoši veiktie izdevumi kopā ar procentiem pilnā apmērā ieskaitīti Aģentūras norādītajā bankas kontā.

4.4. Līdzfinansējuma saņēmējam ir pienākums atmaksāt Aģentūrai neatbilstoši veiktos izdevumus viena mēneša laikā pēc Aģentūras lēmuma par neatbilstoši veikto izdevumu atgūšanu saņemšanas dienas vai saskaņā ar atmaksas grafiku, par kuru vienojušās abas Puses.

4.5. Ja Līdzfinansējuma saņēmējs nespēj lēmumā par neatbilstoši veikto izdevumu atgūšanu noteiktā termiņa atmaksāt neatbilstoši veiktos izdevumus, tas ne vēlāk kā desmit darba dienas pirms lēmumā noteiktā atmaksas termiņa beigām informē par to Aģentūru, un Puses vienojas par neatbilstoši veikto izdevumu atmaksas grafiku.

1. **PUŠU PIENĀKUMI UN TIESĪBAS**

5.1. Līdzfinansējuma saņēmējam ir pienākums:

5.1.1. īstenot Projektu atbilstoši Līguma nosacījumiem un normatīvo aktu prasībām;

5.1.2. kvalitatīvi īstenot un vadīt Projektu, izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina tā īstenošanu augstā kvalitātē, noteiktajos termiņos, atbilstoši Projektā noteiktajam;

5.1.3. nodrošināt, lai piešķirtais līdzfinansējums tiktu izlietots saskaņā ar pareizas finanšu pārvaldības principu, ievērojot efektivitātes, lietderības, saimnieciskuma, caurskatāmības un godīgas konkurences principus;

5.1.4**. nodrošināt atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti**, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem, kā arī finanšu pārskatus sagatavo atbilstoši Ministru kabineta noteikumiem, kas nosaka kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā. **Nodrošināt, ka attiecināmās izmaksas ir identificējamas, nodalītas no pārējām izmaksām un pārbaudāmas, un tās apliecina attiecīgi attaisnojuma dokumenti**;

5.1.5. nodrošināt, lai Projekta ietvaros veiktie izdevumi būtu atbilstoši piešķirtā līdzfinansējuma izmantošanas noteikumiem;

5.1.6. nekavējoties, bet ne vēlāk kā trīs darba dienu laikā no dienas, kad Līdzfinansējuma saņēmējs par to ir uzzinājis, rakstveidā informēt Aģentūru par jebkuriem apstākļiem, kas varētu ietekmēt atbalsta saņemšanas atbilstību Līguma nosacījumiem, kā arī gadījumos, ja pastāv jebkādi citi būtiski notikumi vai apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt Projekta īstenošanas atbilstību Līguma noteikumiem, kā arī gadījumos, ja kāds no Projektā sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs;

5.1.7. Līguma darbības laikā rakstveidā paziņot Aģentūrai izmaiņas Līdzfinansējuma saņēmēja pamatdatos (kontaktinformācija, juridiskā adrese, pārstāvja maiņa, bankas rekvizīti) trīs darba dienu laikā pēc to maiņas;

5.1.8. nodrošināt Aģentūru ar visu Līdzfinansējuma saņēmēja rīcībā esošo informāciju un dokumentāciju, kas nepieciešama Aģentūrai nosakot Līdzfinansējuma saņēmējam piešķiramo līdzfinansējuma daļu, iesniegt to Aģentūras noteiktajā termiņā un kvalitātē;

5.1.9. kontrolēt, lai Filmas producents īsteno Projektu atbilstoši Līgumam, saistošajiem Latvijas Republikas normatīvajiem aktiem, Eiropas Savienības tiesību aktiem;

5.1.10. glabāt datus (dokumentāciju), kas ir saistīti ar Līdzfinansējuma saņemšanu, saskaņā ar MK noteikumos Nr. 173 noteikto – 10 gadus no atbalsta piešķiršanas dienas;

5.1.11. izpildīt visas normatīvajos aktos noteiktās prasības un pienākumus saistībā ar Līdzfinansējuma saņemšanu un no Līguma izrietošo tiesību iegūšanu, kā arī citu Līgumā paredzētu pienākumu un darbību izpildi;

5.1.12. ievērot Informācijas sistēmas lietošanas noteikumus, kuru aktuālā redakcija ir pieejama Aģentūras tīmekļvietnē [www.liaa.gov.lv](http://www.liaa.gov.lv), tai skaitā uzņemties atbildību par visām Informācijas sistēmā veiktajām darbībām, tostarp trešo personu veiktajām darbībām Informācijas sistēmā, ja šīs personas piekļūst Informācijas sistēmai izmantojot Līdzfinansējuma saņēmēja piekļuves datus, kurus tās ieguvušas vai nu ar Līdzfinansējuma saņēmēja atļauju, vai viņa neuzmanības rezultātā;

5.1.13. atmaksāt neatbilstoši veiktos izdevumus Aģentūrai viena mēneša laikā pēc attiecīga Aģentūras pieprasījuma saņemšanas vai vienoties ar Aģentūru par neatbilstoši veikto izdevumu atmaksas grafiku;

5.1.14. visā ar Līgumu saistītajā dokumentācijā, tai skaitā uz darījumu apliecinošiem dokumentiem, norādīt Līguma numuru.

5.1.15. sniegt informāciju Aģentūrai par Rīgas filmu fondā, Liepājas valstspilsētas pašvaldības saņemto atbalsta apmēru.

5.2. Līdzfinansējuma saņēmējam ir tiesības:

5.2.1. saņemt līdzfinansējumu, ja Projekts ir īstenots atbilstoši Līguma noteikumiem, saistošajiem Latvijas Republikas normatīvajiem aktiem, Eiropas Savienības tiesību aktiem;

5.2.2. pieprasīt un saņemt nepieciešamo informāciju par līdzfinansējuma saņemšanas nosacījumiem no Aģentūras;

5.2.3. ierosināt Aģentūrai Līguma grozījumus atbilstoši saistošo normatīvo aktu prasībām.

5.3. Aģentūrai ir pienākums:

5.3.1. izvērtēt Projekta atbilstību Līguma un saistošo normatīvo aktu prasībām;

5.3.2. sniegt informāciju Līdzfinansējuma saņēmējam par Līguma noteikumu izpildi un Projekta īstenošanu pēc attiecīga pieprasījuma saņemšanas;

5.3.3. izvērtēt Līdzfinansējuma saņēmēja sagatavoto un iesniegto Maksājuma pieprasījumu un tā izvērtēšanai nepieciešamos dokumentus Līgumā noteiktajā kārtībā, apstiprināt Maksājuma pieprasījumu, ja tas atbilst Līguma un saistošo normatīvo aktu prasībām;

5.3.4. nodrošināt līdzfinansējuma izmaksu normatīvajos aktos noteiktajā kārtībā;

5.3.5. glabāt datus par atbalsta sniegšanu Līdzfinansējuma saņēmējam saskaņā ar saistošajiem Latvijas Republikas normatīvajiem aktiem un Eiropas Savienības tiesību aktiem;

5.3.6. izvērtēt Līdzfinansējuma saņēmēja ierosinātos Līguma grozījumus Līgumā noteiktajā kārtībā;

5.3.7. nodrošināt uzskaiti par Projekta īstenošanā konstatētajām neatbilstībām un nodrošināt neatbilstoši veikto izdevumu atgūšanu;

5.3.8. konstatējot Projekta īstenošanā pretrunu ar normatīvā akta vai Līguma noteikumiem, uzdot Līdzfinansējuma saņēmējam sniegt skaidrojumu par pretrunas rašanās iemesliem un tās ietekmi uz Projekta mērķiem;

5.3.9. konstatējot Līguma izpildē vai Projekta īstenošanā pretrunu ar normatīvo aktu vai Līguma noteikumiem, uzdot Līdzfinansējuma saņēmējam novērst minēto pretrunu Aģentūras noteiktā termiņā, kas nav ilgāks par desmit darba dienām no pieprasījuma saņemšanas dienas, ja vien Puses nevienojas par citu termiņu.

5.4. Aģentūrai ir tiesības:

5.4.1. pieprasīt no Līdzfinansējuma saņēmēja informāciju, kas nepieciešama, lai izvērtētu Maksājuma pieprasījuma atbilstību Līguma un saistošo normatīvo aktu prasībām;

5.4.2. samazināt Līdzfinansējumu Līgumā un normatīvajos aktos paredzētajos gadījumos;

5.4.3. atteikt izmaksāt līdzfinansējumu vai tā daļu, ja:

5.4.3.1.  pamatojoties uz Līdzfinansējuma saņēmēja iesniegtajiem dokumentiem un Aģentūras veikto pārbaudi, konstatēts, ka Līdzfinansējuma saņēmējs izlietojis mazāk finanšu līdzekļu par Līgumā norādīto apmēru;

5.4.3.2. Līdzfinansējuma saņēmējs nevar pierādīt veiktos izdevumus;

5.4.3.3. tiek konstatēti Līguma 2.3. vai 2.4. punktā minētie gadījumi;

5.4.4. pieprasīt, lai Līdzfinansējuma saņēmējs atmaksā neatbilstoši veiktos izdevumus. Šajā gadījumā neatbilstoši veiktos izdevumus atgūst Līguma 4. nodaļā noteiktajā kārtībā.

5.4.5. grozīt Maksājuma pieprasījuma veidlapu bez saskaņošanas ar Līdzfinansējuma saņēmēju. Informāciju par aktuālajām veidlapām Aģentūra atjauno savā tīmekļvietnē www.liaa.gov.lv, kā arī piecu darba dienu laikā no grozījumu veikšanas (veidlapās) elektroniski tās nosūta Līdzfinansējuma saņēmējam uz šajā Līgumā norādīto elektroniskā pasta adresi.

5.4.6. grozīt iekšējos noteikumus un Informācijas sistēmas lietošanas noteikumus bez saskaņošanas ar Līdzfinansējuma saņēmēju un tā piekrišanas. Aktuālā Iekšējo noteikumu un Informācijas sistēmas lietošanas noteikumu redakcija ir pieejama Aģentūras tīmekļvietnē [www.liaa.gov.lv](http://www.liaa.gov.lv).

1. **LĪGUMA GROZĪJUMI**

6.1. Grozījumus Līgumā var veikt tikai Pusēm rakstveidā vienojoties un tie stājas spēkā, kad Līdzfinansējuma saņēmējs un Aģentūra tos abpusēji parakstījuši. Visi grozījumi tiek pievienoti Līgumam un kļūst par Līguma neatņemamu sastāvdaļu.

6.2. Līdzfinansējuma saņēmējs un Aģentūra var ierosināt Līguma grozījumus, ja Projekta īstenošana nav iespējama atbilstoši Projektā noteiktajam un, ja šie grozījumi nepasliktina sākotnējo Projekta iesnieguma novērtējumu pēc projektu iesniegumu vērtēšanas kritērijiem un nav pretrunā Līgumā paredzētajam.

6.3. Ja grozījumus Līgumā ierosina Līdzfinansējuma saņēmējs, tas rakstveidā iesniedz Aģentūrai grozījumu priekšlikumu, norādot nepieciešamību un pamatojumu grozījumu veikšanai.

6.4. Pirms tādu Līguma grozījumu ierosināšanas, kas skar Filmas producenta saistības, Līdzfinansējuma saņēmējs saskaņo Līguma grozījumu priekšlikumu ar Filmas producentu un, iesniedzot Aģentūrai grozījumu priekšlikumu, apliecina, ka šāda saskaņošana ar Filmas producentu ir veikta.

6.5. Aģentūra 20 darba dienu laikā pēc Līguma grozījumu priekšlikuma saņemšanas izvērtē Līdzfinansējuma saņēmēja iesniegto grozījumu priekšlikumu un:

6.5.1. noraida Līdzfinansējuma saņēmēja Līguma grozījumu priekšlikumu, un informē par to Līdzfinansējuma saņēmēju, pamatojot atteikumu, vai norādot informāciju par nepieciešamajiem precizējumiem grozījumu priekšlikumā un tā atkārtotas iesniegšanas kārtību un termiņu;

6.5.2. akceptē grozījumu priekšlikumu, sagatavojot attiecīgus Līguma grozījumus.

6.6. Ja Līdzfinansējuma saņēmēja iesniegto Līguma grozījumu priekšlikumu ir nepieciešams precizēt, Līguma 6.5. punktā noteiktais Līguma grozījumu izvērtēšanas termiņš tiek pagarināts par precizējumu iesniegšanai un izskatīšanai nepieciešamo laiku, kas nepārsniedz 20 darba dienas no grozījumu precizējumu iesniegšanas dienas Aģentūrai.

6.7. Izmaiņas Pušu pamatdatos ir rakstveidā paziņojamas otrai Pusei triju darba dienu laikā no to maiņas, un Puses to pieņem zināšanai pēc paziņojuma saņemšanas. Aģentūra ar nākamajiem Līguma grozījumiem tos iestrādā Līguma saturā.

1. **PIEMĒROJAMĀS TIESĪBAS UN STRĪDU IZŠĶIRŠANA**
   1. Nosacījumi, kas tieši nav atrunāti Līgumā, tiek risināti saskaņā ar Latvijas Republikā spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma.
   2. Ja viens vai vairāki Līguma nosacījumi jebkādā veidā kļūs par spēkā neesošiem vai pretējiem normatīvo aktu nosacījumiem, tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem. Ja rodas pretruna starp Līguma un normatīvo aktu noteikumiem, piemērojami normatīvajos aktos paredzētie noteikumi.
   3. Līgums ir saistošs Pusēm un to tiesību un saistību pārņēmējiem.
   4. Strīdi, kas radušies starp Pusēm Līguma darbības laikā un izriet no Līguma nosacījumiem, tiek risināti pārrunu ceļā, bet, ja vienošanās nav panākta 30 dienu laikā no pārrunu uzsākšanas dienas, strīdi tiek risināti saskaņā ar Latvijas Republikas normatīvajos aktos noteikto kārtību.
   5. Līdzfinansējuma saņēmējs nav tiesīgs savus pienākumus un tiesības nodot trešajai personai bez Aģentūras piekrišanas.
2. **LĪGUMA TERMIŅŠ UN LĪGUMA IZBEIGŠANA**
   1. Līgums stājas spēkā no tā parakstīšanas brīža un ir spēkā līdz Puses izpildījušas visas Līgumā paredzētās saistības.
   2. Puses ir tiesīgas izdarīt izmaiņas Līgumā, par to savstarpēji rakstiski vienojoties Līguma 6. nodaļā noteiktajā kārtībā.
   3. Aģentūra var vienpusēji izbeigt Līgumu, par to nekavējoties informējot Līdzfinansējuma saņēmēju, ja:
      1. Līdzfinansējuma saņēmējs līdz Līgumā noteiktajam termiņam nav iesniedzis Aģentūrai Līguma 3.1.punktā minētos dokumentus;
      2. visas Projekta izmaksas tiek atzītas par neattiecināmām vai netiek sasniegts Projekta mērķis;
      3. Līdzfinansējuma saņēmējs vai Filmas producents nav izpildījis Līguma saistības noteiktajā laikā un apjomā;
      4. Līdzfinansējuma saņēmējs noteiktajā termiņā nav iesniedzis Aģentūrā tās pieprasītos dokumentus;
      5. Līdzfinansējuma saņēmējs ir pasludināts par maksātnespējīgu, atrodas likvidācijas procesā, tā saimnieciskā darbība ir apturēta vai pārtraukta, ir uzsākta tiesvedība par Līdzfinansējuma saņēmēja bankrotu vai Līdzfinansējuma saņēmējam vai Filmas producentam piemērotas starptautiskās sankcijas ;
      6. Līdzfinansējuma saņēmējs konkursa norises un Projekta īstenošanas laikā Aģentūrai ir sniedzis nepatiesu informāciju vai tīši maldinājis saistībā ar Projekta īstenošanu.
   4. Līdzfinansējuma saņēmējs ir tiesīgs vienpusēji izbeigt Līgumu, par to nekavējoties rakstiski informējot Aģentūru.
3. **PUŠU ATBILDĪBA**

9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

9.2. Pusei, kurai iestājas Līguma 9.1. punktā noteiktie pienākumu veikšanas neiespējamie apstākļi, par šādu apstākļu iestāšanos piecu darba dienu laikā rakstveidā jāpaziņo otrai Pusei. Ziņojumā jānorāda, kādā termiņā, pēc viņa uzskata, ir iespējama un paredzama Līgumā noteikto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Līgumā paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu, ievērojot Projekta īstenošanas termiņu.

9.3. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līgumu un spēkā esošiem saistošajiem normatīvajiem aktiem.

9.4. Aģentūra neatbild par zaudējumiem, kas nodarīti trešajai personai Līdzfinansējuma saņēmēja darbības vai bezdarbības rezultātā.

1. **INFORMĀCIJAS APMAIŅA UN LĪDZFINANSĒJUMA SAŅĒMĒJA PĀRSTĀVIS**

10.1. Jebkura Pusēm saistošas informācijas apmaiņa saistībā ar Līgumu ir veicama rakstiski Informācijas sistēmā, nosūtot uz e-pastu [pasts@liaa.gov.](mailto:pasts@liaa.gov)lv vai iesniedzot eAdresē.

10.2. Steidzamos gadījumos informāciju var nodot telefoniski ar noteikumu, ka ne vēlāk kā divu darba dienu laikā attiecīgā informācija tiek nosūtīta Līguma 10.1. apakšpunktā noteiktajā kārtībā. Informācija, kas nav nosūtīta Līguma noteiktajā kārtībā, nav saistoša otrai Pusei.

10.3. Līdzfinansējuma saņēmēja Informācijas sistēmā apstiprinātais un iesniegtais elektroniskais dokuments ir uzskatāms par pašrocīgi parakstītu.

10.4. Līgumā noteiktajā kārtībā nosūtītu informāciju uzskata par paziņotu (saņemtu) adresātam Paziņošanas likumā noteiktajā termiņā, ja šajā Līgumā nav noteikts citādi.

10.5. Informācija, kura tiek nosūtītā Līguma 10.1. apakšpunkta noteiktajā kārtībā, tiek uzskatīta par paziņotu adresātam otrajā darba dienā pēc tās nosūtīšanas.

10.6. Informācijas apmaiņa Informācijas sistēmā notiek saskaņā ar Informācijas sistēmas lietošanas noteikumiem. Līdzfinansējuma saņēmējs, parakstot Līgumu, apņemas ievērot Informācijas sistēmas lietošanas noteikumus, kuru aktuālā redakcija ir pieejama Aģentūras tīmekļvietnē [www.liaa.gov.lv](http://www.liaa.gov.lv).

10.7. Līdzfinansējuma saņēmēja pārstāvis ir \_\_\_\_\_\_\_\_\_, tālr. +371 \_\_\_\_\_\_\_\_, e-pasts \_\_\_\_\_\_\_, kura pienākums ir nodrošināt Līdzfinansējuma saņēmēja no Līguma izrietošo pienākumu izpildi, tai skaitā, bet ne tikai, iesniegt Aģentūras pieprasīto papildu informāciju un uzņemties saistības Līdzfinansējuma saņēmēja vārdā, parakstīt ar Līguma izpildi saistītos dokumentus.

10.8. Līdzfinansējuma saņēmējs Informācijas sistēmā saskaņā ar Informācijas sistēmas lietošanas noteikumiem var piešķirt tiesības Līdzfinansējuma saņēmēja pārstāvjiem iesniegt Līdzfinansējuma saņēmējam saistošu informāciju Aģentūrā un uzņemties saistības Līdzfinansējuma saņēmēja vārdā.

10.9. Līdzfinansējuma saņēmējs uzņemas atbildību par savām un citām Līdzfinansējuma saņēmēja noteikto fizisko personu, kurām Līdzfinansējuma saņēmējs ir piešķīris vai lūdzis piešķirt tiesības izmantot Informācijas sistēmu, veiktajām darbībām Informācijas sistēmā, kā arī trešo personu veiktajām darbībām Informācijas sistēmā, ja šīs personas piekļūst Informācijas sistēmai izmantojot Līdzfinansējuma saņēmēja piekļuves datus, kurus tās ieguvušas vai nu ar Līdzfinansējuma saņēmēja atļauju, vai viņa neuzmanības rezultātā.

10.10. Puses apņemas saglabāt jebkura dokumenta vai jebkāda cita ar Projektu un Līgumu saistīta materiāla konfidencialitāti. Šādas konfidenciālas informācijas izpaušana trešajām personām vai publicēšana ir atļauta tikai pēc Pušu rakstiskas vienošanās, izņemot Līgumā vai normatīvajos aktos paredzētos gadījumos.

**11.** **NOSLĒGUMA NOTEIKUMI**

11.1. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski vai elektroniski, neievērojot elektronisko dokumentu apriti regulējošos normatīvos aktus.

11.2. Līgums ir sastādīts latviešu valodā uz 14 lapām.[[1]](#footnote-1)

11.3. Līguma neatņemama sastāvdaļa ir konkursā iesniegtais Līdzfinansējuma saņēmēja Projekta Iesniegums, tai skaitā Tāme, Projekta īstenošanas kalendārais grafiks (Pielikums).

11.4. Ar Līguma 3.1.1. punktā minēto Maksājuma pieprasījuma veidlapu Līdzfinansējuma saņēmējs var iepazīties Aģentūras tīmekļvietnē [www.liaa.gov.lv](http://www.liaa.gov.lv).

**12. PUŠU REKVIZĪTI**

|  |  |  |  |
| --- | --- | --- | --- |
| **Aģentūra:**  **Latvijas Investīciju un attīstības**  **aģentūra**  PVN LV 90001739473  Adrese: Pērses iela 2, Rīga, LV-1442  Tālr.: +371 67039400  E-pasts: [pasts@liaa.gov.lv](mailto:pasts@liaa.gov.lv)  (\*paraksts)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I. Strupkāja | **Līdzfinansējuma saņēmējs**  Reģ. Nr:  Bankas konta Nr.:  Adrese:  Tālr.:  E-pasts:  (\*paraksts)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_.\_\_\_\_\_\_\_\_ |  |  |

\*ŠIS DOKUMENTS IR PARAKSTĪTS ELEKTRONISKI AR DROŠU

ELEKTRONISKO PARAKSTU UN SATUR LAIKA ZĪMOGU

1. Ja Līgums ir noformēts un parakstīts ar drošu elektronisko parakstu, tas tiek nosūtīts elektroniskā dokumenta veidā uz Līgumā norādītajām informācijas apmaiņas e-pasta adresēm. [↑](#footnote-ref-1)